Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20020

e) A kérelmező a bizonyítványt kiadó hatóság számára részletes áttekintés segítségével köteles bizonyítani, hogy az általa beterjesztett mintavevő készülék konstrukciója és elhelyezése biztosítja a jellemző minták megszerzését, minden előírt teljesítményre. 2.2 A füst kibocsátás mintaadagoló vezetéke 2.2.1 A mintavevőből a mintát a mintagyűjtő rendszerbe 4,0-8,5 mm belső átmérőjű vezetéken keresztül a lehető legrövidebb úton kell vezetni, amelynek hossza egyetlen esetben sem lehet több, 25 m-nél. A vezetékben a hőmérsékletet 60–175 °C között kell tartani, miközben az ingadozás 15 °C-nál nem lehet nagyobb, azt a szakaszt kivéve, amely a gáznak a hajtómű kilépő hőmérsékletről a vezeték szabályozott hőmérsékletére történő hűtéséhez szükséges. 2.2.2 A továbbító vezeték lehetőség szerint egész hossza mentén egyenes legyen, bármely elkerülhetetlen hajlat sugara, több, mint tízszerese legyen a vezeték belső átmérőjének. A vezetékeket a szilárd részek felgyülemlését, vagy a statikus feltöltődést meggátoló anyagból kell gyártani. Megjegyzés. – A rozsdamentes acél, réz, vagy földelt, szénnel töltött politetrafluor etilén (PTFE) anyag, e követelményeket kielégítik. 2.3 Füst-elemzőrendszer Megjegyzés. – Az alábbiakban leírt módszer a szűrő visszaverési együttható csökkenésének mérésére alapul, amely csökkenést adott tömegű elhasznált gázminta szűrőn történő átáramlása alkalmával fellépő szennyeződés okoz. A szennyezett szűrő szükséges példányainak előállítására szolgáló rendszer különböző részeinek elhelyezését vázlatosan a 2-1 ábra mutatja. A térfogatmérő közé, választás szerint, egy megkerülő ág építhető, a műszer szerinti leolvasás szolgálatára. A rendszer fő elemei feleljenek meg a következő követelményeknek:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes